
Előfordulhat, hogy az AI által létrehozott tartalom helytelen.]
PÁLYÁZATI FELHÍVÁS
A Pécsi Tudományegyetem pályázatot ír ki a
2026/2027-es tanév TAVASZI félévére az Erasmus+ tanulmányi mobilitás programban való részvételre

A pályázat célja:
Célja, hogy lehetővé tegye oktatási, nyelvi és kulturális tapasztalatok megszerzését egy másik program országbeli felsőoktatási intézményben. A tanulmányi célú mobilitásnak elő kell segítenie a hallgató tanulmányi előmenetelét és személyes képességeinek fejlesztését.
Az Erasmus program keretében a pályázaton nyertes hallgatók lehetőséget kapnak Európai Uniós partneregyetemeink egyikén részképzésben részt venni nem kell tandíjat fizetniük és a kint teljesített vizsgáik itthoni tanulmányi kötelezettségükbe beszámításra kerülnek.  
A mobilitás csak akkor valósulhat meg, ha a külföldi tanulmányokat a küldő intézmény elfogadja és azt a hallgató itthoni előmenetelébe 100%-ban (a PTE-s kreditszámokon) beszámítja.

A külföldi tanulmányi mobilitás időtartama: min. 63 nap– max. 150 nap
A tanulmányi mobilitásnak meg kell valósulnia: 2027.08.10-ig.
Ösztöndíj pénzneme: EURO
Ösztöndíj folyósítása: 90% elő – 10% utófinanszírozás

Az Erasmus+ program keretében külföldön teljesítő hallgatók:
· a fogadó intézményben nem fizetnek tandíjat;
· itthon is beiratkoznak, aktív hallgatói státuszt létesítenek, esetleges itthoni tandíjukat kifizetik és rendes ösztöndíjukat a külföldi tartózkodás idejére is megkapják;
· az abszolutóriumot nem szerzik meg, aktív hallgatói jogviszonyt tartanak fent a mobilitás befejezéséig;
· 100%-os kreditelismerés (a külföldön szerzett krediteket 100%-ban befogadja a PTE)
· A program/PTE/Küldő Kar garantálja a hallgatók számára a kint szerzett kreditek elismerését: a hallgató tanulmányi mobilitása alatt végzett tevékenységet a küldő intézménynek el kell fogadnia és teljes mértékben meg kell feleltetnie a tantervi struktúrának, így elkerülhető az esetleges csúszás, ami az egyik legnagyobb visszatartó erő a hallgatók körében.
· a támogatási szerződés megkötése kizárólag mindhárom fél által aláírt Tanulmányi szerződés (ún. Learning Agreement) megléte esetén lehetséges. A Learning Agreement-ben vállalt kurzusteljesítés és megfeleltetés mind a hallgató, mind az intézmények számára kötelező érvényű.
Kötelező elem
Felhívjuk a figyelmét arra, hogy aláírt és a kar által elfogadott tanulmányi szerződés (ún. Learning Agreement) nélkül, valamint Kari PÖB/Külügyi Bizottsági döntés nélkül, és aláírt támogatási szerződés nélkül nem kezdhető meg a mobilitás, utólagos támogatási szerződéskötésre nincs lehetőség. Az egyetem a mobilitás kezdődátumát követően már nem utal ösztöndíjat, ha a felsorolt feltételek nem teljesültek.

Ki nyújthat be pályázatot?
Általános részvételi feltételek:
· a hallgató magyar állampolgár, vagy oklevélszerzésre irányuló tanulmányokat (Alap, Mester, Osztatlan, PhD) folytat az intézményben;
· kiutazás legkorábban a felsőoktatási tanulmányok első évében (legalább egy lezárt félévvel rendelkezik a kiutazáskor)
· abban a félévben, amelyben a mobilitás megvalósul, aktív hallgatói jogviszonnyal rendelkezik a PTE-n;
· a hallgató nyelvi kompetenciáinak ellenőrzése megtörténik az Európai Bizottság által elvárt módon (on-line felmérés a kiválasztás után, illetve a hazaérkezés után);
· a hallgató magas kommunikációs szintű angol és vagy a célország anyanyelvének megfelelő nyelvi kompetenciákkal rendelkezik (min B2 de javasolt C1);
· a hallgató vállalja, hogy az Ösztöndíjprogram keretében a fogadó partnerintézmény kurzusai közül összesen min. 20 kreditértéket teljesít és a teljesített külföldi kurzusokat maradéktalanul elfogadtatja a kari KÁB-eljárás során a hazaérkezést követően;
· megfelel a karon meghirdetett pályázati követelményeknek.

Benyújtandó dokumentumok: 
· önéletrajz (a mobilitás nyelvén, pl. angol)
· 3-4 perces motivációs videó magyar vagy angol nyelven (minden megpályázott intézmény esetében külön motivációs videó benyújtása szükséges); a videókat vagy a videókat tartalmazó linket (korlátozásoktól mentes felületen, illetve a letölthetőség biztosítása mellet) az international@ktk.pte.hu email címre kell megküldeni. Az e-mail tárgya az alábbi: Pannonia Program motivációs videó; hallgató teljes neve. A videóban térj ki az alábbiakra: bemutatkozás; miért az adott intézményt jelölted; utána néztél a megélhetési költségeknek, szállás lehetőségeknek, kurzusoknak; nyelvtudásodat megfelelőnek ítéled-e 
· kreditigazolás az előző 2 lezárt félévről (elsős hallgató esetében 1 félévről)
· nyelvvizsga bizonyítvány(ok) másolata
· igazolás egyéb tudományos vagy közösségi tevékenységről (opcionális)
· témavezetői ajánlás (kizárólag PhD hallgatók esetében)

Az Erasmus+ program szabályai szerint minden hallgató legfeljebb 12 hónapra kaphat Erasmus státuszt képzési szintenként (részképzés és szakmai gyakorlat összesen), így ha a pályázó jelenlegi képzési szintjén korábban részt vett Erasmus részképzésben és/vagy szakmai gyakorlatban, de nem használta ki a 12 hónapos Erasmus időtartamot, akkor újra pályázhat. Azok a mester vagy doktori képzésben résztvevő hallgatók is pályázhatnak, akik a korábbi képzési szinte(ke)n már voltak Erasmus hallgatók.
 
Az ösztöndíj mértéke:
A végleges ösztöndíjak napra pontosan kerülnek kiszámolásra a benyújtott három fél által aláírt tanulmányi szerződések alapján.
 
Az Erasmus+ támogatást elnyert hallgatók ösztöndíja két fő részből áll: 
· alaptámogatás (havi átalány ösztöndíj) és 
· egyszeri és egy összegű utazási támogatás. 

A napra pontosan számolt ösztöndíj összege függ a mobilitási időszak hosszától és a célországtól. 


1. Alaptámogatás 

A 2026/2027-es tanévben aktuális havi alapösztöndíjak összege országonként: 
	Fogadó ország
	Havi ösztöndíj ráta

	Magasabb megélhetési költségű országok 
Ausztria, Belgium, Ciprus, Cseh Köztársaság, Észtország, Finnország, Franciaország, Görögország, Hollandia, Lettország, Írország, Málta, Németország, Norvégia, Olaszország, Portugália, Spanyolország, Szlovákia, Szlovénia 
	600 € / hó 

	Alacsonyabb megélhetési költségű országok 
Észak-Macedónia, Horvátország, Lengyelország, Litvánia, Románia, Szerbia, Törökország 
	540 € / hó 

	Rendkívüli támogatás: Erasmus+ esélyegyenlőségi támogatás1 
	+250 € / hó 




Tengerentúli Mobilitási pályázás esetén a Pannónia Ösztöndíjprogram áll rendelkezésre! Európai Uniós Országokba történő mobilitás esetén az Erasmus Bizottság fenntartja a jogot arra, hogy a Pannónia Ösztöndíjprogram keret kimerüléséig átsorolja a hallgatói pályázatokat magasabb ösztöndíjkategóriába a hallgató tanulmányi és közéleti teljesítménye alapján.


2. Utazási támogatás 

Az utazási támogatás egyszeri, egy összegű támogatás; kalkulációja a küldő és fogadó intézmény székhelye (MINDEN esetben Pécs város) közötti légvonalbeli távolság alapján történik, az Európai Bizottság hivatalos kalkulációs felületének használatával.https://erasmus-plus.ec.europa.eu/resources-and-tools/distance-calculator  

Az utazási támogatás összege zöld utazási forma esetén magasabb, abban az esetben, ha a teljes oda-vissza utazás fenntartható eszközzel történik. Ennek megfelelően az utazási támogatás mértéke a következő:


	Távolság
	Utazási támogatás
	Utazási támogatás (Zöld utazás)

	0–99 km 
	0 € 
	56 € 

	100–499 km 
	0 € 
	285 € 

	500–1 999 km 
	309 € 
	417 € 

	2 000–2 999 km 
	395 € 
	535 € 

	3 000–3 999 km 
	580 € 
	785 € 

	4 000–7 999 km 
	1 188 € 
	1 188 € 

	8 000–19 999 km 
	1 735 € 
	1 735 € 




Zöld utazási támogatás
Zöld utazásnak tekinthető: a vonat, a busz, a telekocsi, a kerékpár és (más fenntartható utazási eszközzel kombinálva) a hajó. A repülőgép, személygépkocsi egyedüli utazóként, elektromos autó NEM tekinthető zöld utazásnak. 

2024-től 500 km alatti utazások esetén fő szabály, hogy a résztvevők csak környezetkímélő közlekedési eszközzel utaznak. 
Zöld utazási támogatás esetén a benyújtandó dokumentumok köre kibővül: utazási dokumentumokkal (vonatjegy; buszjegy; stb.), amely alapján megállapítható(ak) az utazás időpontja(i); személygépkocsival történő utazás esetén pedig a kiutazó által aláírt büntetőjogi nyilatkozatra is szükség van, amely tartalmazza a személygépkocsiban utazó nyertes pályázók névsorát.

EURO ALAPÚ ÖSZTÖNDÍJ KIFIZETÉS

Az esélyegyenlőségi támogatás külön igénylés alapján történik.
https://erasmusplusz.hu/erasmus_kiegeszito_tamogatasok_hallgatoknak/eselyegyenlosegi-kiegeszito-tamogatas 

Felhívjuk a pályázó hallgatók figyelmét, hogy az ösztöndíj nem fedezi a kint tartózkodás során felmerülő összes költséget, azt más forrásokból kiegészíteni szükséges.

A pályázat benyújtásának határideje és módja:
A pályázat beadásának határideje: 2026.10.08. (csütörtök) napjának 15:00 órája, a Neptun felületén. A pályázati űrlapot a Neptunon belül a kérvényeknél találod.
Segédlet a kérvény kitöltéséhez

A pályázat előkészítése során ellenőrizze a partneregyetemek honlapjain a kurzuskínálatot, a kari honlapon megjelenő ekvivalencia táblázatot; tájékozódjon arról, hogy milyen nyelven és milyen képzési szinten (alap-, vagy mesterképzés) hirdetnek kurzusokat.
 
A hiányos, feltételeknek nem megfelelő vagy határidő után érkező pályázatokat nem áll módunkban elfogadni.

A pályázat pozitív elbírálása a rendelkezésre álló források függvénye!


Pontrendszer

A pályázatokra maximum 100 pont adható a következők szerint:
Tanulmányi eredmény
A tanulmányi pontokat a hallgató utolsó lezárt félévében (melyben legalább 18 kreditet teljesített) elért korrigált kreditindexének a szakátlagtól való eltérése alapján számítjuk ki az alábbi képlet alapján:

	50 ×
	Pályázó korrigált kreditindexe – A szak összesített korrigált kreditindexe / 2

	
	A szak összesített korrigált kreditindexe

	
	


Egészre kerekítve, de legfeljebb 50 pont (ha a képlet negatív értéket ad, akkor a pályázó nulla pontot kap). 


Motivációs videó és munkaterv 

A motivációs videóra maximum 30 pont adható. 

A motivációs videó értékelésének szempontjai: 

	0 – 5 pont
	A motivációs videó nem tartalmaz konkrétumokat, nincsenek szakmai célok meghatározva.

	6-10 pont
	Általánosságban megfogalmazott, feltűnően rövid, kevés konkrétumot és szakmai célt tartalmazó munkaterv.

	11-15 pont
	Általánosságban megfogalmazott szakmai és személyes motiváció, a munkaterv céljaiban is általános, bár tartalmaz néhány konkrétumot (pl. utalás teljesítendő tevékenységre, munkafeladatokra).

	16-20 pont
	Megalapozott szakmai és személyes motiváció, de céljaiban még általános, nem kellően kifejtett munkaterv.

	21-25 pont
	Átgondolt, tartalmas motiváció és munkaterv, megfogalmazásában és a szakmai célok meghatározásában igényes, konkrétumokat tartalmazó, ígéretes pályázat.

	26-30 pont
	Alaposan átgondolt, meggyőzően kifejtett motiváció és ehhez illeszkedő konkrét szakmai perspektíva meghatározása a munkatervben.



Formátum: MP4, fekvő, 
További elvárások: A hallgatónak látszania kell a videón. 


Nyelvtudás 
Nyelvtudásra maximum 5 pont adható a fogadóintézményben az oktatás nyelvének megfelelő nyelvvizsgára. 

	Nyelvvizsga foka
	Pont

	Államilag elismert általános középfokú C típusú nyelvvizsga 
	1

	Államilag elismert középfokú C típusú szakmai nyelvvizsga 
	2

	A KTK vagy más felsőoktatási intézményben adott idegen nyelven folytatott képzéseiben minimum 1,5 év hallgatói jogviszony aktív eltöltése, mely 3 eredményesen lezárt félévvel igazolandó (pl. BSc BAM vagy azzal egyenértékű angol nyelvű BSc diploma) 
	2

	Államilag elismert általános/szakmai felsőfokú C típusú nyelvvizsga 
	5




Közéleti tevékenység 
Közéleti tevékenységre maximum 5 pont adható. 
Az egyes közéleti tevékenységek pontjai a táblázatban feltüntetettek mentén adhatóak. A pályázatban feltüntetett közéleti tevékenységeknél minden esetben csatolni kell az adott szervezet vezetője által írásban kiállított igazolást. Amennyiben vezető tisztséget igazoló dokumentum szükséges, úgy a szervezet alelnöke/titkára/elnökhelyettese/egyéb tisztségviselője állítja ki a szükséges igazolást. A tisztségekhez kötődő, automatikusan delegált posztokért külön pont nem jár. 

	Szervezet
	Pozíció
	Pont

	(1) Hallgatói Önkormányzati Testület:
	(a) elnöke 
	3

	
	(b) alelnöke 
	2

	
	(c) referensei 
	2

	
	(d) elnöki külön megbízottai 
	1

	(2) KarrierPont, CAL, Külügyi Iroda, Tanulmányi Osztály 
	önkéntes szakmai gyakorlatos hallgatói 
	1

	(3) Kari újság (pl.: Fészek)
	(a) főszerkesztője 
	2

	
	(b) felelős szerkesztője 
	2

	
	(c) rovatvezetője 
	1

	
	(d) tördelőszerkesztője, olvasószerkesztője 
	1

	
	(e) hirdetésszervezője 
	1

	
	(f) állandó cikkírója  
	1

	
	(g) fényképésze, grafikusa, webes kiadója 
	1

	
	(h) rendszergazdája 
	1

	(4) Kari diákszervezetek*
	(a) elnöke 
	3

	
	(b) elnökhelyettese 
	2

	
	(c) titkára 
	2

	
	(d) tisztségviselője 
	2

	(5) A PTE, a PTE KTK, illetve a PTE diákszervezetek programjai.
	szervező 
	1

	(6) A beutazó külföldi hallgatók mentorálásáért maximálisan 1 pont adható félévenként. 
	diákmentor 
	1

	(7) A magyar és idegen nyelvű képzések student representative-jai, évfolyamfelelősei és szakfelelősei 1 pontot kapnak félévenként.
	évfolyamfelelős/szakfelelős 
	1


*Kari diákszervezetek: Aiesec, Aegee, JPKSZ, Kappa, Tau Beta, MKT, Sportfolio stb. 


Tudományos tevékenység: 
Tudományos tevékenységre maximum 5 pont adható az alábbiak szerint: 
	Tudományos tevékenység
	Pont

	Tudományos Diákköri Konferencia kari első helyezett 
	3

	Tudományos Diákköri Konferencia kari második helyezett 
	2

	Tudományos Diákköri Konferencia kari harmadik helyezett 
	1

	Tudományos Diákköri Konferencia kari különdíjas 
	1

	Tudományos Diákköri Konferencián való részvétel 
	0,5

	Országos Tudományos Diákköri Konferencia első helyezett 
	5

	Országos Tudományos Diákköri Konferencia második helyezett 
	4

	Országos Tudományos Diákköri Konferencia harmadik helyezett 
	3

	Országos Tudományos Diákköri Konferencia különdíjas 
	2

	Országos tanulmányi versenyen részvétel 
	2

	Országos tanulmányi versenyen való díjazott részvétel 
	4

	Szakmai publikáció (PTE KTK Kutatás Ösztönzési Rendszer rendelkezéseivel összhangban elfogadott szakmai folyóirat, szerzők számától függetlenül) 
	5

	A hallgatónak a kar oktatója által elismert, a reguláris képzésben nem értékelt, egyéb (a fentiekkel nem azonos) komoly kutatómunka.
	2

	Egyéb szakmai rendezvényen, konferencián való előadás.
	1

	Szakkollégium szabályzata által tagnak minősülő hallgató.
	1

	Simonyi Summer Social Entrepreneurship Nyári Egyetemen vagy más szakmai csereprogramokon való részvétel.
	1

	Felsőfokú intézmény, ill. diákszervezetek által szervezett szakmai rendezvényeken, konferenciákon (pl.: Karrier Napok, Pécsi Pénzügyi Napok, Szakmai tábor stb.) való igazolt részvétel, programonként.
	1




Promóciós tevékenység 
Amennyiben a pályázó vállalja, hogy a mobilitási időszak alatt és az azt követő tanévben aktív szerepet vállal a mobilitási program promóciójában, 5 pont adható. 

Promóciós tevékenységek az alábbiak lehetnek:
 
a) A PTE Mobilitási és Ösztöndíj Irodája által működtetett online felületeken történő 
tartalomszolgáltatás. 
b) A PTE KTK által szervezett Pannonia Programhoz kapcsolódó eseményeken történő aktív 
közreműködés. 
c) A PTE és a PTE KTK népszerűsítése és aktív képviselete a hallgató fogadóintézménye által szervezett 

A pályázat elbírálásának menete: 
A beadott pályázatokat a mobilitást bíráló bizottság rangsorolja. 
A bizottság tagjai: 
a. A PTE KTK HÖT tanulmányi referense, 
b. A PTE KTK külkapcsolati koordinátora. A bizottság által felállított rangsorról a Kar Nemzetköziesítési Bizottsága szavaz. A rangsor a Nemzetköziesítési Bizottság jóváhagyásával válik hivatalossá. 
A végső pontszámok több hallgatónál való egyezése esetén a tanulmányi eredmény dönt, ha ez is megegyezik, akkor a motivációs videóra adott pontszám a döntés alapja. További pontszámegyezés esetén a nyelvvizsgára szerzett pontok, majd pedig a tudományos tevékenységek, végül a közéleti tevékenységek mérlegelése dönt. 
A pályázat elbírálásának folyamata: a kifejtett pontrendszer alapján az egyes pályázatokra adható pontszámot a HÖT közreműködésével a kari külkapcsolati koordinátor állapítja meg, majd elvégzi az intézményi összerendelést és véglegesíti a pályázatok kiértékelését. Az eredményekről értesíti a kari Nemzetköziesítési Bizottság tagjait, amely szavazással dönt a bíráló bizottság által felállított rangsorról. Az eredmények csak a Nemzetköziesítési Bizottság szavazása után hozhatók nyilvánosságra. 

A pályázatok elkészítésével kapcsolatos kérdésekben a kari koordinátor tud további információval szolgálni az alábbi elérhetőségeken: 

Hegyi Zsófia, kari koordinátor
email: hegyi.zsofia@ktk.pte.hu
https://ktk.pte.hu/hu/hallgatok/ugyintezes/nemzetkozi-tapasztalatszerzes/erasmus 
https://mobilitas.pte.hu/hosszutavu_mobilitas# 

Az ekvivalencia táblázat elérhető az alábbi linken: 
http://ktkerasmusekvivalencia.pte.hu/  

Sikeres pályázást kívánunk! 






Dr. Takács András 
Dékán 

